Bogtanker: april 2008
Gregorius, - en midaldrende gymnasielærer i Bern, der aldrig før har overrasket nogen, forlader sin klasse midt i timen og køber et par dage senere en enkeltbillet til Lissabon.Hvorfor? Jo, - han har mødt en kvinde, og han har fået læst et par sætninger højt fra en portugisisk bog, som han føler, er skrevet direkte til ham.Nu kan en usædvanlig opdagelsesrejse tage sin begyndelse: Gregorius opsøger i Lissabon alle der kender til den portugisiske læge og forfatter Amadeu de Prado og forsøger at stykke hans livshistorie sammen. Det er en usædvanlig historie om en højt intelligent mand, om de valg, der fik konsekvenser i hans liv, og om de mennesker der elskede ham.Det er samtidig en filosofisk bog med plads til masser af overvejelser og tanker, en af de bedste jeg har læst længe. - Hermed anbefalet!
'Magret' af Anne Karin Elstad
Det er vist på tide at jeg får lagt endnu et indlæg på bloggen og så er det vel oplagt at få gjort det i dag - på Verdens Bogdag!Det er med lidt dårlig samvittighed, at jeg nu skriver om 'Magret' - fortsættelsen til 'Folkene på Innhaug' Jeg har været i gang med lidt for mange bøger og har tilladt mig den arrogance at læse ret overfladisk; først starten, så slutningen og derefter skimmende hen over siderne; nærlæsende de vigtigste afsnit... - Så jeg ved ikke helt hvad jeg kan tillade mig at mene?Det er en OK fortsættelse af 'Folkene på Innhaug', men jeg synes at temaerne gentager sig selv lidt; fokus på kvindens rolle i hjemmet og samfundet i starten af 1800-tallet i en lille bygd i Nordnorge. Der er ret langt til Sigrid Undsets niveau, men som slap-af-læsning; okay.
'Den stjålne sten' af Josefine Ottesen
Den første bog i serien om folkene fra Grønnesø, handler om truntepigen Pil, der drager ud på en farlig tur for at vinde Fredsstenen tilbage, så der igen kan blive fred ved Grønnesø. Bogen er spændende uden at blive alt for farlig, god højtlæsningsbog.
Ja, jeg kan jo godt lide Paul Auster, og jeg har det også fint med hans nye roman. Også i denne arbejder han med flere historier inde i hinanden. Den ældre forfatter August Drill ligger søvnløs i sin datters hus, under tag med både datter og datterdatter, og finder på historier for at få natten til at gå. Alt væves fint sammen til en helhed, der handler mest om sorg, men også meget om kærlighed.
Sjov, underholdende, god bog om to søstres kamp for at hjælpe deres aldrende far ud af kløerne på en storbarmet ukrainsk blondine...Jeg synes, det er synd, at nogle forfattere har en tendens til at vælge meget kryptiske titler til deres bøger. - Hvem gider nogen sinde låne en bog med denne titel? Vil de fleste ikke løbe skrigende væk; - endda inden de får set på bagsiden hvad den handler om? Denne bog trænger i den grad til at blive formidlet! - Og det er en bog der fortjener at blive læst! - Så giv den en chance!Lydbogsversionen: God oplæser!
'Sputnik min elskede' af Haruki Murakami
God læseværdig bog, godt sprog, men måske fylder den sidste jeg læste ('Vejen') stadig lidt for meget i mit hoved.Murakami minder lidt om Linn Ullmann eller måske Paul Auster, eller tager jeg helt fejl? Jeg tror det er noget for dig KM, har du læst den? Der er noget at tænke over, noget om moderne menneskers relationer til hinanden.. Det var faktisk en god bog, den blev for mig bare overskygget lidt af den anden jeg lige havde læst. - Eller måske var jeg ikke lige i humør til mærkelige forsvindingsnumre på græske øer og overnaturlige begivenheder.